देवदह नगरपालिका

देवदह नगरपालिका लुम्बिनी प्रदेश, रुपन्देही जिल्ला मा अवस्थित एक नगरपालिका हो। देवदह नगरपालिका नेपाल सरकारको २०७१ वैशाख २५ गतेको निर्णय अनुसार साविकका देवदह र केरवानी गाउँ विकास समितिहरू मिलेर बनेको थियो भने २७ फागुन २०७३ मा क्षेत्र विस्तार गर्दा सिक्टहन गाविसलाई पनि यसमा गाभिएको थियो।  

परिचय
प्राचिन कोलीय राज्यको राजधानी देवदह पश्चिमाञ्चलको रुपन्देही जिल्लामा पर्दछ । गौतम बुद्धको जन्मस्थल लुम्बिनी देखि ३५ किलोमिटर उत्तर पूर्वमा अवस्थित देवदह ऐतिहासिक एवम् बुद्धको मावलीस्थलको रूपमा प्रशिद्ध रहेको छ। यस नगरपालिकाको पूर्वमा सुनवल नगरपालिका पश्चिममा बुटवल उप-महानगरपालिका उत्तरमा पाल्पा जिल्लाको गोठादी गाविस, चुरे पहाड र दक्षिणमा सिक्टहन गाविसको बिचमा पर्यटकीय नगरीको रूपमा रहेको छ। कृषि तथा उद्योगको पर्याप्त सम्भावना रहेको, गौतम बुद्धको मावली गाँउ, प्राकृतिक श्रोत र साधनको उपलब्धता भएको, विभिन्न जातजातीहरूको सांस्कृतिक सम्पदाको भण्डार रहेको हुँदा धेरै सम्भावना भएको नगरको रूपमा रहेको छ।

जनसङ्ख्या
राष्ट्रिय जनगणना २०७८को जनगणना अनुसार को कुल जनसङ्ख्या ७२,४५७ रहेको छ भने यहाँ १७,३०० घरधुरी रहेका छन्।

सन्दर्भ सामग्रीहरू

बाह्य कडीहरू
जिल्ला विकास समितिको कार्यालय, रुपन्देही 
हाम्रो देवदह, हाम्रो गौरव 
देवदह संरक्षण प्रतिष्ठान 

श्रेणी:रुपन्देही जिल्लाका नगरपालिकाहरू
श्रेणी:वि.सं. २०७१ मा घोषित नगरपालिकाहरू
श्रेणी:लुम्बिनी प्रदेशका नगरपालिकाहरू